Jüngrid kuuluvad kõikidesse rassidesse, neid leidub nii Idas kui Läänes. Seejuures on suhtumine seksi erinevate kultuuride juures üsna erinev. Erinevad nii käitumisreeglid, samuti seksuaalsuhte avalikkus või salajasus. Paljud ajastud ja tsivilisatsioonid on toonud kaasa suhteid, mis olid kord  lubatud, kord jälle lubamatud. Mõnel pool valitseb monogaamia, teisal aga polügaamia. Mõne tsivilisatsiooni juures on traditsiooniline juhiroll naisel, mõne teise puhul aga mehel. Läbi ajastute on tegutsenud seksuaalperverdid ja homod, nii ehtsad kui järeleahvijad. Võib arvata, et tänapäeval pole see probleem hullem kui 5000 aastat tagasi. Ainult praegu see kõik avalikustatakse, ja see on tegelikult hea. Seksist on hakatud rääkima, ja kasvav põlvkond küsib juba üsna julgelt: "Rääkige meile seksist. Mis on õige ja  mis vale?" Kuidas saavad nad selgust küsimuses, mida aegade jooksul on ignoreeritud?